Jennifer Doudna

Jennifer Anne Doudna (š. kuovâmáánu 19. peeivi 1964, Washington, D.C., Ovtâstum staatah) lii ovtâstumstaatâlâš biokemist. Sun lii tutkâm karrieeris ääigi RNA ráhtus já toimâm. Ive 2020 sun vuoitij oovtâst Emmanuelle Charpentieráin Nobel-kemiapalhâšume, ko suoi ovdedáin nk. geeneetlijd skerreid ađai CRISPR árbádâhmuttemtekniik.Genetic scissors: a tool for rewriting the code of life. Kungliga Vetenskaps Akademin. Čujottum 11.12.2020 (eŋgâlâskielân)

 Eellim já oppâm 
Jennifer Doudna šoodâi kuovâmáánu 19. peeivi 1964 Washington, D.C.:st. Suu eeči lâi Martin Kirk Doudna (1930–1995) já suu enni Dorothy Jane (Williams) Doudna (1931–2018)Obituaries for April 10. Hawaii Tribune Herald. Čujottum 13.12.2020 (eŋgâlâskielân). Ko sun lâi čiččâmihásâš, suu peerâ varrij Hilon Hawaiʻi-suollui. Suu eeči máttááttij ovtâstumstaatâlii kirjálâšvuođâ Hawaiʻi ollâopâttuvâst já suu enni historjá Hawaiʻi Community Collegest.Marks, Lara. Jennifer Doudna. What is biotechnology? Roovvâdmáánu 2017. Čujottum 13.12.2020 (eŋgâlâskielân)

Ive 1985 Doudna valmâštui filosofia kandidaatin Pomona Collegest válduamnâsin biokemia.Engineer, Anushe. Pomona College alumna wins Nobel Prize in Chemistry. The Student Life. 7.10.2020. Čujottum 13.12.2020 (eŋgâlâskielân) Tobbeen sun vuolgij Harvard ollâopâttâhân máttááttâllâđ biokemia já molekyylfarmakologia. Harvardist sun nágáttâlâi tuáhtárin ive 1989.

 Karrieer 
Harvardist Doudna vuolgij Colorado ollâopâttâhân, kuus sun lâi peessâm porgâđ Thomas Cech laboratoriost. Doudna náguskirje kietâdâlâi RNA, já Cech lâi vuáittám ive 1989 Nobel-kemiapalhâšume RNA katalyytlij jiešvuođâi kavnâmist.

Ive 2002 Doudna já ranskalâš mikrobiolog Emmanuelle Charpentier kavnáin CRISPR-Cas9-tekniik, mon áánsust lii čuuvtij latkišub já oovtâkiärdánub mutteđ DNA ko lâi tolebáá.Rogers, Kara. Jennifer Doudna. Encyclopædia Britannica. 2018. Čujottum 13.12.2020 (eŋgâlâskielân) Charpentier lâi ovdil kavnâm Cas9-enccyym, mii oroi iššeedmin Streptococcus pyogenes -bakteer tuástuđ virusijd.

Palhâšumeh
Doudna lii vuáittám pargostis suulân 20 merhâšittee palhâšummeed.

 Fáádást eres soojijn 

Käldeeh

Luokka:Ive 1964 šoddâmeh
Luokka:Nobel-kemiapalhâšume vyeitteeh
Luokka:Ovtâstumstaatâliih biokemisteh